Julius Bastian Olsen

Julius Bastian Olsen, ofte kalt Jul. B. Olsen, (1875–1936) var en norsk jernbanearbeider og Arbeiderpartiet-politiker fra Narvik. Han var stortingsrepresentant for valgkretsen Kjøpstedene i Nordland, Troms og Finnmark i tre periode 1928–1936. Han var også ordfører i Narvik 1914-21, varaordfører i 1922, og ordfører igjen 1923-27.

Han var født i Kåfjord (Alta) og vokste opp i Hammerfest.Knut Slettbakk oppgir at han var født i Kåfjord i Alta Han begynte i smedlære i Hammerfest i 1890, men dro i 1893 til Bergen, der han arbeidet ved mekaniske verksteder og tok eksamen som maskinist i 1897. I 1903 flyttet han til Narvik, der han var smed og maskinarbeider ved Ofotbanens verksted og fra 1921 verksmester. Han var medlem av Narvik bystyre fra 1908 til sin død i 1936. I 1926 var han fungerende borgermester (rådmann) i Narvik i sju måneder.

 Stortingskomiteer 
 1928-1930 medlem i Skog- og vassdragskomiteen
 1931-1933 medlem i Finans- og tollkomiteen og Skog- og vassdragskomiteen
 1934-1936 medlem i Finans- og tollkomiteen og Skog- og vassdragskomiteen

 Noter og referanser 

 Kilder 
 Vilhelm Haffner: Stortinget og statsrådet 1915-1945 - Bind 1 Biografier. Oslo 1949 (s. 559, digitalisert av Nasjonalbiblioteket)
 Gunnar Ousland: Foregangsmennene. Tiden Norsk Forlag, Oslo 1965 (s. 215-220, digitalisert av Nasjonalbiblioteket)
 Knut Slettbakk: Energi i 85 år. Narvik Energi AS 1998 (s. 27-30, digitalisert av Nasjonalbiblioteket)
 Biografi hos Norsk samfunnsvitenskapelig datatjeneste (besøkt 14. oktober 2012)

 Eksterne lenker 


Kategori:Stortingsrepresentanter 1928–1930
Kategori:Stortingsrepresentanter 1931–1933
Kategori:Stortingsrepresentanter 1934–1936
Kategori:Stortingsrepresentanter fra Ap
Kategori:Stortingsrepresentanter for kjøpstedene i Nordland, Troms og Finnmark fylker
Kategori:Ordførere i Narvik
Kategori:Ap-ordførere i Nordland
Kategori:Personer fra Hammerfest kommune